**Az Erdélyi fejedelemség aranykora**

**A kora újkori tündérkert története**

Erdély sajátos etnikai és vallási helyzete, Bethlen Gábor fejedelemsége

|  |  |
| --- | --- |
| Összeállította: | Veres Violetta |
| Évfolyam: | 10. évfolyam |

**Törikalauz leírása:**

Tündérkert: a korszak Erdélyét – Móricz Zsigmond után - igen gyakran nevezzük így napjainkban. E szóra kivétel nélkül minden diák felkapja a fejét történelemórán. Vajon tényleg Erdély volt a három részre szakadt Magyarország zilált, bizonytalan, véráztatta korszakának tündérkertje, vagy túlzás lenne ezt állítani? A téma bevezetéseként hívjuk meg a diákokat egy „kutatóexpedícióra”, melynek legyen ez a kulcskérdése! E törikalauz segítségünkre lesz a kérdés megválaszolásában az „expedíció” során.

A törikalauz két témát ölel fel, mutat be a kora újkori magyar történelemből: 1). Bethlen Gábor fejedelemségét és 2). Erdély sajátos etnikai és vallási viszonyait. Célja, hogy a kerettantervet és a forrásközpontú történelemoktatás kritériumait szem előtt tartva, változatos, életkori sajátosságnak megfelelő, a modern pedagógia vívmányaihoz illeszkedő anyagokkal mutassa be a korszak fő kérdésköreit, alakjait, mozgatórugóit, újításait. Az összeállításkor törekedtünk egyrészt arra, hogy a témában mind közép-, mind emelt szinten érettségiző diákok számára, órai és otthoni tanulásra egyaránt legyen megfelelő tartalom. Másrészt arra is, hogy a megjelenő tartalmakkal a lehető legtöbb kulcskompetencia fejlesztésre kerüljön, helyes irányba fejlődhessen a nemzeti identitás és magyarságtudat. Bethlen a tudomány mellett a művészeteket is pártolta. A Kájoni Kódex megmaradásának, illetve a néphagyománynak köszönhetően több zenei műfajt is ismerhetünk a korszakból. A törikalauzba hajdú, katonai és tipikus, korabeli erdélyi főúri zene is került. A diákok ezek hangszerelését, ritmikáját stb. összehasonlítva árnyaltabb képet kaphatnak az adott társadalmi réteg/csoport mindennapjairól, könnyebben beleképzelhetik magukat a korba.

**Kerettantervi tematikai egység:**

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:** Erdély aranykora, Bethlen Gábor, Erdélyi fejedelemség, demográfia

**Tantárgyi kapcsolatok:**

|  |  |
| --- | --- |
| Földrajz | Európa földrajza, Európa országai, Magyarország földrajza, népesség földrajz, topográfia, gazdaság |
| Ének-zene | népzene, reneszánsz, barokk, induló, dal, ritmika |
| Egyháztörténet | protestantizmus, katolicizmus |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Száray Miklós: *Történelem 10*., Oktatáskutató és Fejlesztő Intézet, Budapest, 2013.
* Barta – Bóna – Makkai – Köpeczi: *Erdély rövid története*, Akadémia Kiadó, Budapest, 1993.
* [Imreh István](https://hu.wikipedia.org/wiki/Imreh_Istv%C3%A1n_%28t%C3%B6rt%C3%A9n%C3%A9sz%29): *A fejedelmi gazdálkodás Bethlen Gábor idejében,*  Erdélyi Múzeum-Egyesület, Kolozsvár, 1992, [Erdélyi Tudományos Füzetek](https://hu.wikipedia.org/wiki/Erd%C3%A9lyi_Tudom%C3%A1nyos_F%C3%BCzetek), 211.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| <https://upload.wikimedia.org/wikipedia/commons/8/81/Gabor_Bethlen-Hungary_National_Musem.jpg> | Bethlen Gábor (fejedelem: 1613-1629, király: 1620-1621), olajfestmény, ismeretlen festő, 17. század. (Jó minőség, jó felbontás, letölthető.) |
| <https://upload.wikimedia.org/wikipedia/commons/f/fc/Bethlen_z%C3%A1szlaja.jpg> | Bethlen Gábor zászlaja, 1620. (Jó minőség, jó felbontás, letölthető.) |
| <https://upload.wikimedia.org/wikipedia/commons/e/eb/Bethlen-tudos.jpg> | Dósa Géza: Bethlen Gábor tudósai között, olajfestmény, 1869. (Jó minőség, jó felbontás, letölthető.) |
| <https://upload.wikimedia.org/wikipedia/commons/5/58/2000_HUF_2017_ob.jpg> | Bethlen arcképe a kétezer forintos bankjegyen. (Jó minőség, jó felbontás, letölthető.) |
| <https://upload.wikimedia.org/wikipedia/commons/0/03/Brandenburgikatalin.jpg> | Brandenburgi Katalin, Bethlen második felesége. (Jó minőség, jó felbontás, letölthető.) |

|  |  |
| --- | --- |
| Videó és animáció  | Értékelő megjegyzések |
| <https://zanza.tv/tortenelem/ujkor-magyarorszag-kora-ujkorban/az-erdelyi-fejedelemseg-aranykora> | **Az Erdélyi Fejedelemség aranykora** - Zanza Tv (idő: 5:54). Érthetően, befogadhatóan, lényegre törően, a tananyagot szem előtt tartva mutatja be Erdély aranykorát, Báthori Gábor, Bethlen Gábor és I. Rákóczi György fejedelemségét. A megértést, tudás elmélyítését képek, animációk segítik. Órai és otthoni tanulásra is ajánlott, azonban csak középszinten. Középszintű érettségi tétel kidolgozására alkalmas segítség.  |
| <https://www.youtube.com/watch?v=TqclEDowmt8> | Az Erdélyi Fejedelemség aranykora Bethlen Gábor idején -Videótanár (Idő: 12:55)A videóban gyakorlott történelemtanár - a tananyagot szorosan szem előtt tartva - mutatja be Bethlen Gábor fejedelemségét, Erdély aranykorát. Alaposan mutatja be a kül- és belpolitikát, a művészetek támogatását és a korszak hadi eseményeit. A videó végén röviden utódaira is kitér. Otthoni tanulásra, tétel-kidolgozás támogatására is ajánlom közép- és emelt szinten érettségiző diákok és felkészítő tanáraik számára. A videó hiányzó diákok számára a leghasznosabb, segítségével könnyebben és biztosabban pótolhatják a tananyagot. Helyettesítéskor is hasznos lehet. |
| <https://www.youtube.com/watch?v=Be6ZprGbHmE> | **Az Aranykor öröksége - Marosillye** – Szent Ferenc Alapítvány, Bethlen alapítvány, 2010 (Idő: 25:30)A rövid dokumentumfilm Bethlen Gábor szülőházának felújítását dolgozza fel. Az épület és felújítása történetének megismerése közben értékes információkat tudhatunk meg a fejedelemről, intézkedéseiről és koráról. Emellett megismerhetjük egy erdélyi magyar szórvány problémáit, a magyar értékek megőrzéséért küzdő egyházi és világi tudósokat, önkénteseket. Az órákra érdekességként vihető be, emelt szintű érettségizőknek is ajánlom.  |
| <https://www.youtube.com/watch?v=M__oAlkY0RA> | **Hajdútánc – Héttorony Hangászok** (idő:5:13)Bethlen Gábor fejedelemsége alatt a hajdúk nagyon jelentős határvédelmi feladatot láttak el, a nagyságos fejedelem több jelentős hajdútelepet hozott létre, így nem csak Bocskai kapcsán kell beszélnünk róluk, kultúrájuk szorosan hozzátartozik Erdély aranykorához. A videóban megismerhetjük/feleleveníthetjük az európai fegyvertáncok legkiemelkedőbb variánsát, a hajdútáncot, a korszak jellemző hangszereit.  |

|  |  |
| --- | --- |
|  Hanganyag | Értékelő megjegyzések |
| <https://www.youtube.com/watch?v=UViKf9cKN7M> | **Hajdútánc - Mandel Quartet** (idő: 2:00)A korszak zenetörténetének egyik kuriózuma a hajdúk zenei öröksége. Hangszerelését, ritmikáját érdemes összehasonlítani az erdélyi udvari, illetve a korszak katonai zenéjével. |
| <https://www.youtube.com/watch?v=3aZqkBkY3oc> | **Erdélyi főúri zene – Codex régizene együttes** (Kájoni kódex, idő 3:25)Bethlen Gábor jeles pártolója volt a tudománynak és művészeteknek. Udvarában hasonló zenék hangozhattak el. Hangszerelését, ritmikáját érdemes összehasonlítani a korszak hajdú-, illetve katonai dallamaival.  |
| <https://www.youtube.com/watch?v=81SgTHg66QY> | **Militaris congratulatio – Arany Zoltán** (idő:3:39) A katonaének eredetileg Bocskainak készült, magában hordozza a korszak katonai zenéjének jellemzőit. Hangszerelését, ritmikáját érdemes összehasonlítani a főúri zenével, illetve a hajdútáncéval.  |

|  |  |
| --- | --- |
| Interaktív feladat | Értékelő megjegyzések |
| <https://learningapps.org/7305633> | **Csoportba rendezős játék** Bethlen Gábor belpolitikájával kapcsolatban. A témával kapcsolatos fogalmakról, állításokról (13 db) kell eldönteni, hogy haderő, gazdaság, vagy művészetek fejlesztéséhez, felvirágoztatásához fűződnek. A bethleni belpolitika ismétlésére, rendszerezésére ajánlom (kb. 3 perc). |
| <https://learningapps.org/6684229> | **Legyen ön is milliomos!-játék** Bethlen Gábor életével, emlékezetével, numizmatikai vonatkozásával és fejedelemségével kapcsolatban. A játékot érdemes többször lejátszani, mert játékonként eltérő kérdések, jelennek meg, eltérő sorrendben. A téma ismétlésére, tudáspróbára ajánlom, de összefoglaló óra részeként is használható (kb. 3 perc). |
| <https://learningapps.org/6683860> | **„Egérrágta szöveg”** Erdély aranykorával kapcsolatban. A hiányos, 10 mondatból álló szövegben 20, előre megadott szót kell pótolni. A feladattal jól átismételhető a téma, de modern „online röpdolgozat” formájában is felhasználható (kb. 3 perc). |
| <https://learningapps.org/5438576> | **Kép-hozzárendelős játék** a soknemzetiségű Erdély témájában. A feladatban szereplő diagramm számaihoz kell hozzárendelni a megfelelő nemzetiséget. A témát bevezető „tippelős” játékként, illetve óraelei gyors ismétlésként ajánlom (kb. 2 perc). |
| <https://learningapps.org/8965275> | **Párkereső játék** az erdélyi vallási sokszínűség témájában. A feladatban a diákoknak a korabeli Erdélyi Fejedelemség nemzetiségeit és jellemző vallásukat kell összepárosítani. Nehezítésként a feladatban két vallás pár nélkül marad (kb. 2 perc). |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| <http://www.kia.hu/konyvtar/erdely/emnyar.htm> | **Nyárády R. Károly: *Erdély népességének etnikai és vallási tagolódásaa magyar államalapítástól a dualizmus koráig,***in: Történeti demográfiai füzetek 3., Budapest, 1987, 7-55. A munka átfogóan mutatja be Erdély népességét, etnikai és vallási viszonyait a dualizmusig. A tárgyalt korszak ugyan nem kap kiemelt hangsúlyt, de a rövid rész érthetően, lényegre törően mutatja be a térség sajátos demográfiai és etnikai sajátosságait. Elsősorban tanári felkészüléshez, illetve versenyre, emelt szintű érettségire való felkészüléshez ajánlom.  |
| <http://ujkor.hu/content/mit-jelent-erdely> | **Bandi Bálint: *Mit jelent Erdély? Vázlat az Erdélyi Fejedelemség kora újkori etnikai átalakulásához, 2019.***A cikk érdekesen, érthetően, olvasmányosan mutatja be az etnikai változásokat a korabeli Erdélyben. Elsősorban tanári felkészüléshez, illetve versenyre, emelt szintű érettségire való felkészüléshez ajánlom.  |
| <http://tortenelemcikkek.hu/node/206> | **Harmat Árpád Péter: *Erdély fejedelmei*, 2015.** A cikk érthetően, olvasmányosan mutatja be röviden Erdély történetét, illetve a fejedelmeket János Zsigmondtól I. Apafi Mihályig. Bethlen Gábor fejedelemsége nagy hangsúlyt kap a cikkben, a tananyag mellett sok más érdekes információt is megtudhatunk róla. A rész, bár több információt tartalmaz az érettségin elvártaknál, nem csak tanári felkészülésre, hanem emelt szintű érettségire, versenyre való készülésre is alkalmas. Olvasmányossága, logikus, érthető magyarázata miatt a középszinten érettségizők számára is feladható. A megértést képek segítik.  |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap stb.) | Értékelő megjegyzések |
| Tori\_10\_evf\_62\_tmcs\_vv\_sanyag1.doc | *Bethlen Gábor Activity-je*A játék a klasszikus Activity mintájára készült: a megadott fogalmakat, személyeket, helyszíneket a jeleknek megfelelően szóban körül kell írni, el kell mutogatni, vagy le kell rajzolni. A diákok húznak egy kártyát, dobókockával dobnak, a kidobott szám fogja eldönteni, hogy az adott kártyánál milyen feladatot kell elvégezniük: 1,4= beszéd; 2,5= rajz; 3,6= mutogatás |